直到2008年，廣州市新一輪地鐵線網規劃方案又再次徵求意見而重新出現環綫。嗰時用咗8號綫海珠段嘅新港路同昌崗路嚟整條環綫，分別有細環同大環嘅方案。由於1997年嘅b方案，天河中軸線同環市路俾3號綫同5號綫霸咗，所以圍繞兩個方案將東北半環擴大到廣園路、天河北路、中山大道、天府路、員村二橫路走廊一帶，跟住過河入河南同琶洲站接埋一齊。